
PROOEMIUM. 

Lege  pactum  est  acadeinica,  ut,  qui  summos 
ambiat  in  utraque  medicina  honores,  disserta- 
tionem concinnet,  cui  legi  obtemperaturus  equi- 
dem liasce  pagellas  de  febri  puerperali  conscri- 
psi, cujus  sedem,  aetiologiam  et  therapiam  se- 
cundum recentiorum  pathologorum  opinionem 

accuratius  exponere  studui.  Novam  enim  theo- 
• 

nam  aut  propriam  sententiam  de  causa  proxima 
et  pathogenia  in  lucem  proferre,  virorum  est 
ingenii  sagacitate  conspicuorum  et  egregiis  ex- 
perientiae opibus  iustructorum,  minime  autem  ti- 
ronis, qui  in  studia  acadeinica  per  legitimum 
tempus  modo  incubuit  et  cui,  ut  satis  multos 


huj  us  morbi  casus  observaret,  ne  occasio  qui- 
dem omnino  oblata  fuit. 

Quam  ob  rem,  L.  B.,  te  oro  rogoque,  ut 
mihi,  nec  nova,  nec  forte  ubique  bona  dicenti, 
indulgens,  nec,  tironis  tantum  esse  hocce  opus- 
culum, unquam  obliviscaris. 

DIVISIO  ET  DESCRIPTIO  MORBI. 


Febris  puerperalis  morbus  ille  est  perniciosus,  quo 
puerperae  vel  paullo  ante,  vel  paucis  diebus  post  partum 
afficiuntur. 

Non  est  negandum,  ad  nostrum  usque  tempus  di- 
versissimas easque  contrarias  opiniones  de  natura  hujus 

N 

morbi  a medicis  in  medintn  ‘esse  prolatas , quippe  quum 
alii  peritonaei,  omenti  aliorumque  viscerum  inflammationem 
causam  febris  puerperalis  esse  putantes,  detractiones  san- 
guinis et  laxantia  adhibuerint;  alii,  topica  et  universalia 
symptomata  tantum  a febri  specifica  deducentes,  venae- 
sectionem  rejecerint  atque  medicamentis  irritantibus 
usi  sint. 

Constat  autem  febris  puerperalis  sic  dicta  secundum 

recenliores  pathologos  ex  inflammatione  vel  peritonaei 

\ 

uterum  circumdantis  saccique  peritonaei,  vel  partium  cum 
utero  conjunctarum,  scilicet  ovariorum,  tubarum  Fallo- 
pii  et  ligamentorum  latorum,  vel  uteri  substantiae,  vel 
vasorum  resorbentium  venarumque.  Ad  hanc  autem  in- 
flammationem febris  accedit,  quae  vel  erethicum,  vel  in- 

flammatorium,  vel  gastticum,  vel  typhosum  ostendit  cha- 
racterem. Liceat  mihi  nunc  singularum  modo  commemo- 
ratarum morbi  specierum,  quae  aut  segregatae,  aut  con- 
junctae inter  se  esse  possunt,  symptomata  afferre. 

In  specie  prima,  ubi  peritonaeum  uteri  et  saccus 
peritonaei  inflammatus  est,  haec  fere  symptomata  oriuntur: 
puerperae  in  universum  secundo  vel  tertio  post  partum 
die  dolorem  plus  minusve  vehementem  et  secantem,  pres- 
sione augendum,  sentiunt.  Rarioribus  casibus  hic  quidem 
dolor  primis  horis  intermittit,  mox  autem  continuus  fit  et 
tantum  remittit.  Alvus,  initio  mollis  et  laxa,  posterius 
tympanitice  intumescit,  ubi  dolor  vel  desinit,  vel  priore 
acrior  fit.  Ad  formam  gastricam  haud  raro  vomitus  atri 
vel  atro -viridis  liquoris,  et  ad  typhosam  diarrhoea  ac- 
cedit. — 

Quod  attinet  ad  febrem  comitantem,  quattuor  illae 
formae  primariae  exhibentur:  erethica,  ubi  primum  hor- 
ripilatio, tum  ardor,  qui  postremo  continuus  fit,  animad- 
vertuntur: praeterea  pulsus  frequens,  cutis  sicca,  urina 
rubella;  — inflammatoria,  ubi  post  horrorem  magnum 
ardor  vehemens,  pulsus  plenus,  durus,  tensus,  cutis  ar- 
dens, urina  rubra,  urens,  alvus  obstructa;  gastiica, 
ubi  pulsus  frequentissimus,  mollis,  plenus,  undosus,  urina 
erysipelacea J — typhosa,  ubi  pulsus  est  parvus,  debilis, 
filiformis,  frequentissimus.  — De  lochiis  id  memoratu 
dignum  mihi  videtur,  modo  prorsus  ea  supprimi,  modo 

deminui  et  interdum  valde  foetere. 

In  secunda  febris  puerperalis  specie,  ubi  partes  utero 

vicinae,  scilicet  ovaria,  tubae  Fallopii  et  ligamenta  uteri 
lata,  inflammatione  sunt  correptae,  dolor,  vulgo  minus 
vehemens  quam  in  specie  prima,  praecipue  in  fossa  sen- 
titur iliaca,  unde  lumbos  vel  anum  petit  Symptomata 
v universalia  *ad  speciem  quadrant  primam. 

Quod  attinet  ad  speciem  tertiam,  ubi  substantia  uteri 
propria  inflammata  est,  aegrotae  doloribus  in  hypoga- 
strio vexantur  et  horroribus;  pulsus  celer,  frequens,  pai- 
vus  invenitur.  Praeterea  lochia  vel  sunt  suppressa,  vel 
minuta.  Cutis,  initio  ardens  et  sicca,  postea  fiigida  fit 
et  interdum  pallida  vel  coerulea. 

Jam  transeamus  ad  speciem  quartam,  scilicet  in- 
flammationem vasorum  resorbentium  et  venaium  uteri, 
quarum  illa,  si  topica  morbi  signa  respicimus,  saepe  la- 
tet, dum  universalia  symptomata  tam  maligna  sunt,  ut 
nulli  cedant  remedio;  haec  doloribus  manifestatur  vehe- 
mentibus in  uteri  regione,  horrore  accedente,  lacte  et  lochiis 
suppressis,  accelerato,  pulsu  capite  dolente,  et  quae  sunt 
alia  id  genus.  Quae  symptomata  ardor  sequitur,  tremor 
musculorum,  pulsus  frequens,  debilis,  respiratio  anxia,  si- 
tis magna,  vomitus  materiae  viridis.  Animi  vires  valde 
affici  solent.  Tota  corporis  superficies  haud  raro  vel 
pallida,  vel  flava  fit,  vel  petechiis  obseritur.  Etiam  alvus 
interdum  intumescit,  et  nonnulla  organa,  magis  remota, 
sicut  pulmones,  cor,  cerebrum,  hepar,  praeterea  articula- 
tiones, tela  cellulosa  et  extremitatum  musculi  congestione 
maligna  et  inflammatione  delentur.  Haec  fere  sunt  sym- 
ptomata uteri  phlebitidis  intra  primas  viginti  quattuor 

horas  post  partum  incipientis;  sin  vero  seriore  post  par- 
tum tempore  oritur,  tum  dolores  deficiunt  nullumque  est 
symptoma,  ex  quo  morbus  cognosci  possit. 


DIAGNOSIS. 

Facile  permutari  potest  febris  puerperalis  cum  mor- 
bis intestinorum;  cum  contractionibus  uteri  irregularibus, 
quae  doloribus  post  partum  provocatae  sunt;  cum  febri 
lactea. 

Quod  attinet  morbos  intestinorum,  dolor  in  his  ma- 
gis super  totam  sese  extendit  alvum,  non  ab  utero  inci- 
piens. Alvus  plerumque  mollis,  tensa,  lingua  obtecta, 
magna  sitis,  dolor  capitis  inimicus,  neque  lochiorum,  ne- 
que lactis  secretio  suppressa.  Praeterea  febris  puerpera- 
lis plurimis  in  casibus  ante  quinti  diei  finem  post  partum, 
interdum  jam  intra  viginti  quattuor  horas  exoritur,  dum 
illae  affectiones  raro  ante  primae  hebdomadis  exitum  ap- 
parent. 

Difficilius  interdum  est  dijudicatu,  utrum  dolores 
post  partum  adsint,  an  febris  puerperalis;  attamen  illi 
plerumque  sine  febri  exstant,  post  partum  oriuntur,  lo- 
chiorum fluxu  adaucto,  finiuntur,  et  rarissime  afficiunt 
primiparas. 

Ut  denique  de  permutatione  cum  febri  lactea  men- 
tionem faciam,  monendum  est,  hanc  tantum  primis  tribus 

post  partum  diebus,  febrem  puerperalem  saepe  senus  ex- 
oriri; praeterea  in  illa  febri  lactea  alvum  non  dolere 
tensionem  autem  et  intumescentiam  mammarum  animad 
verti,  in  hac  dolorem  alvi  cum  meteorismo  esse  con- 
junctum. 


I 


AETIOLOGIA. 

Praedispositio  ad  febrem  puerperalem  praecipue  ex- 
hibetur graviditate,  quae  propter  fibrinam  in  sanguine 
praevalentem,  propter  perpetuam  succorum  turgescentiam 
ad  uterum,  propter  uteri  amplificationem  tamquam  status 
inflammationi  similis  ducenda  est.  Quae  quidem  opinio 
etiam  sanguine,  crusta  inflammatoria  obtecto,  in  venae- 
sectione  affirmatur.  — Tum  in  partu  ipso  pruedispositio 
data  est,  quippe  in  quo  dolore  vehemente,  evacuatione 
repentina  et  contractione, . placentae  solutione,  uterus  valde 
irritetur,  ita  ut  puerpera  tamquam  proprio  modo  vulne- 
rata habenda  sit.  — Deinde  secretio  lactis,  propter  ne- 
xum uteri  sympathicum  cum  mammis,  uterum  ad  hunc 
morbum  praedisponit.  Vitiis  denique  in  vivendi  ratione, 
nimis  multis  cibis  ultimis  mensibus,  motu  deficiente,  coitu 
irregulari,  affectionibus  animi  deprimentibus,  obstructione 
perpetua,  alligatione  abdominis  arcta,  medicamentis  non 
accommodatis,  magna  jam  ante  partum  ad  hunc  morbum 

inclinatio  adducitur.  Etiam  post  abortum  febris  exoritur 
puerperalis,  et  quidem  saepe  cum  vi  maxima. 

Causae  occasionales  praecipue  hae  sunt:  refrigeratio 
in  partu  et  post  eum,  aer  impurus,  diaetae  vitia;  porro 
animi  motus,  scilicet  tempore  partus  angor,  timor,  dolor, 
post  partum  laetitia  et  gaudium,  interdum  moeror,  solli- 
citudo, curae;  tum  partus  gravis,  vis  in  eo  adhibita,  pla- 
centae partes  relictae,  lochia  suppressa,  febris  lactea  ir- 
regularis, curatio  ejus  parum  apta;  praeterea  surrectio 

nimis  matura  ex  puerperarum  lecto,  dolores  post  partum 

' \ 

male  curati. 

Ad  febrem  puerperalem  provocandam  insuper  con- 
stitutio epidemia  nondum  investigata  necessaria  videtur, 
quippe  quum  hic  morbus  in  quibusdam  tantum  annis  ex- 
oriatur. Quo  modo  genita  et  sub  nervoso  erysipelatoso 
charactere  ad  epidemiam  progressa,  febris  puerperalis 
contagiosa  fieri  atque  ita  ad  mulieres  sanas  transire  pot- 
est. De  natura  contagii  nihil  certi  exstat;  id  autem  se- 
cundum Schoenlein  exploratum  videtur,  illud  inter 
contagium  et  miasma  ponendum  esse  maguamque  simili- 
tudinem cum  contagio  gangraenae  nosocomialis  habere. 
Secretionibus  aegrotarum,  imprimis  secretionibus  intestino- 
rum et  genitalium  contagium  ad  alias  propagatur  puer- 
peras. Contagii  autem  evolutionem  eo,  quod  multae  febri 
puerperali  laborantes  in  conclavibus  aeri  non  patentibus 
coerceantur,  maxime  adjuvari,  non  est  dubitandum.  Ce- 
terum effectus  contagii  in  arctis  versatur  finibus,  quam 

ob  rem  saepe  tantum  una  domus  obstetricia  j vel  unum 
ia  ea  conclave  inficitur. 


EXITUS  MORBI. 

Exit  morbus  vel  in  valetudinem , vel  in  morbos 
alios,  vel  in  mortem. 

Exitus  in  valetudinem  fit  crisibus  diebus  criticis  inde 
a quinto  usque  ad  vicesimum  primum  diem,  et  sudoribus 
quidem  copiosis,  specificum  odorem  spargentibus,  urina 
turbida,  sedimenta  diversa  formante,  mammis  lacte  imple- 
tis, copiosioribus  lochiis,  faecibus  pulti  similibus.  Plerum- 
que autem  'crises  per  intervalla,  sub  forma  lysis,  sese 
ostendunt,  qua  re  perturbationes  et  psendocrises  haud 
raro  inveniuntur.  y 

In  morbos  alios  saepissime  exit  febris  puerperalis, 
et  inter  hos  potissimum  nominentur:  primum  exsudatio  li- 
quoris  serosi,  lacti  similis,  haud  raro  umbilicum  perfo- 
rantis, vel  depositiones  lactis  in  partibus  formans  exter- 
nis, praecipue  in  extremitatibus  inferioribus,  in  coxae 
articulatione;  partes  illae  tum  celeriter  intumescunt,  ru- 
bescunt, dolent,  et  mox  fluctuatio  percipi  potest.  Ex 
abscessu  aperto  liquor  lacti  similis  effunditur. 

Deinde  concretiones  peritonaei  cum  partibus  vicinis 
haud  raro  observantur,  atque  etiam  suppuratio  pro  diver- 
sitate partium  inflammatarum,  quamvis  rarius,  occurrit. 

Ad  mortem  febris  puerperalis  ducit  transitu  inflam- 
mationis in  gangraenam,  febris  vehementia  et  malignitate, 

/ 

saepissime . autem  exsudato  lymphatico  in  abdominis  ca- 
vum, vel  lactis  depositionibus,  vel  pulmonum  affectioni- 
bus, febrem  hecticam  provocantibus. 


SECTIO. 


Corpora  puerperarum  febri  puerperali  mortuarum 
nunquam  rigorem  illum  mortis  ostendunt,  sed  mollia  ma- 
nent ac  flexilia 5 attamen  mox  putrescunt.  Abdomen  paullo 
post  obitum  celeriter  intumescit  ac  decolor  fit. 

In  sectione  saepe  in  cavo  abdominis,  saepius  autem 
in  ventriculo  et  intestinis  aer  accumulatus  invenitur.  Prae- 
terea symptomata  inflammationis  peritonaei  perspicua  ad- 
• sunt;  rubor  quidem  plurimis  in  casibus  exiguus  est,  quia 
saepissime  exsudatio  seroso-lactea  in  abdominis  cavo  re- 
peritur.  Saepe  etiam  peritonaeum  pseudomembrana  lym- 
phae plasticae  obtectum  est.  Qua  exsudatione  inflamma- 
tio quasi  exhauritur,  ita  ut  vasorum  capillarium  rubor 
multo  fiat  exilior,  quam  cogitare  liceat. 

Saepe  in  hoc  morbo  phlebitis  uteri  ct  pelvis,  inter- 
dum etiam  phlegmatia  alba  dolens  occurrit.  Haud  raro 
etiam  invenitur  arachnitis,  pleuritis,  pericarditis  cum  ma- 
gna extravasatione  lactea.  Haec  autem  extravasatio,  ut 
illa  in  abdominis  cavo,  quamvis  lacti  similis  et  odoie 


17 


specifico,  acidulo,  praedita  sit,  non  idem  est  ac  lac,  sed 
ex  albumine,  fibrina  et  specifico  acido  est  composita ; 
quod  specificum  acidum  diversitatem  praebet  inter  hanc 
et  alias  exsudationes.  Quantitas  ejus  diversissima  est, 
etenim  variat  inter  duas  et  sex  libras.  Ex  qua  exposi- 
tione exsudationem  illam  non  lactis  metastasin  haben- 
dam esse  sequitur. 

Secundum  Lee,  qui  Londini  multas  puerperarum 
sectiones  instituit,  in  inflammatione  peritonaei  uterum  cir- 
cumdantis haec  fere  inveniuntur:  peritonaeum  vasis  abun- 
dat sanguiferis,  rubrum  est  ac  tumidum,  et  intestina  lym- 
pha conglutinantur,  vel  liquoris  turbidi,  flavo -albi,  aquosi, 
albumine  aut  pure  mixti,  interdum  sanguine  tincti  exsu- 
datum in  peritonaei  cavitate  locum  tenet.  Interdum  ex- 
sudatum intestina  conglutinans  fere  prorsus  ex  lympha 
constat  densa; "alias  lymphae  particulae,  cum  multa  lym- 
pha aquosa  mixtae  deprehenduntur.  Omentum  saepe  co- 
lorem habet  purpureum,  vasculosissimum  est,  ac  lympha 
cum  intestinis,  interdum  etiam  cum  uteri  fundo  congluti- 
natum. Nonnunquam  omentum  nonnihil  tantum  rubrum 
est,  vel  prorsus  caret  rubore.  Saepe  intestina,  saepe 
etiam  saccus  peritonaei  aere  valde  extensa  reperiuntur. 

Lympha  circa  uterum  exsudata  consistendam  habet  ma- 

• . .. 

jorem  quam  locis  aliis.  Etiam  in  tela  cellulosa,  sub  pe- 
ritonaeo, saepius  pus  et  serum  exstant.  Peritonitis  autem 
circa  uterum  incipiens  vel  in  utero  coercetur,  vel  latius 
diffunditur. 

N 

Ubi  appendices  uteri,  scilicet  ovaria,  tubae  Fallopii 

et  ligamenta  uteri  lata  inflammata  fuerant,  Lee  perito- 
naeum saepe  modo  nonnihil  a structura  normali  aberrans 

invenit.  Superficies  organorum  illorum  rubra  erat  ac 

/ . 

vasculosa,  saepe  in  lympha  vel  pure  involuta.  Quod^  at- 
tinet ad  tubas  Fallopianas,  fimbriae  earum  valde  rubicun- 
dae et  emollitae  erant,  purisque  depositiones  intra  cavi- 
tatem vel  in  tela  earum  sub  peritonaeo  sunt  repertae. 
Pari  modo  inter  plicas  ligamentorum  latorum  liquoris 
aquosi  vel  puriformis  aderant  extravasationes.  Ovariorum 
structura  valde  erat  mutata:  latus  ad  peritonaeum  spectans 
rubrum,  vasculosum  ac  lympha  erat  obtectum;  textura 
modo  non  erat  mutata,  modo  totum  latus  auctum,  accre- 
tum, rubrum,  pulti  simile.  Ovula  Graafiana  sanguine 
vel  impleta  vel  circumdata  erant,  atque  pus  in  tota  ova- 
riorum tela  reperiebatur.  Nonnunquam  ovaria  in  pultem 
sanguine  abundantem  abierant,  ita  ut  structurae  normalis 
vestigia  reperiri  non  possent. 

In  una  puerpera  ovarium  in  saccum  pure  impletum, 
cum  abdominis  pariete  concretum,  erat  mutatum,  et,  aper- 
tura facta,  contentum  suum  foras  evacuavit.  Apud  aliam 
puerperam  uteri  appendices  inflammatae  et  inter  se  con- 
glutinatae cum  peritonaeo  in  pelvis  margine  concretae 
erant,  inflammatione  ad  telam  usque  cellulosam  extra  pe- 
ritonaeum diffusa,  lataque  puris  collectione  in  musculi 
psoadis  et  iliaci  interni  decursu  provocata. 

Secundum  Puzos(l)  exsudatum  fere  semper  inter 


(1)  Depot  laiteux  dans  1 hvpogaslre. 

partes  genitales  et  spinam  anteriorem  superiorem  ossis 
ilii  inveniendum  est,  modo  sub  cute  et  adipe,  modo  inter 
musculos  et  peritonaeum;  maximas  autem  depositiones  ait 
esse  in  tela  peritonaei  cellulosa,  in  ligamentis  latis,  in 
ovario. 

In  tertia  specie,  ubi  substantia  propria  vel  musculosa 
uteri  inflammatione  est  affecta,  tunica  uteri  interna  emol- 
lita vel  prorsus  destructa  deprehenditur.  Interdum  non 
solum  superficies  interna  destructa  erat,  sed  etiam  tela 
musculosa  per  totam  uteri  substantiam  ad  peritonaeum  us- 
que atro -rubra,  grisea  vel  flava  valdeque  emollita  erat. 
Etiam  peritonaeum,  uterum  inflammatum  obtegens,  erat 
mutatum,  quippe  quod  sub  tota  superficie  lympha  exsu- 
data esset  opertum  uti  in  peritonitide  simplici,  aut  colore 
rubro,  flavo,  plumbeo  reperiretur.  Praeterea  facile  con- 
scindi poterat,  siquidem  substantia  musculosa  sub  perito- 
naeo non  erat  sana,  quamvis  multo  saepius  tela  illa  mu- 
sculosa valde  deleta  sit  reperta,  morbo  peritonaei  non  re- 
spondens. Inflammatio  modo  maximam  substantiae  mu- 
sculosae uteri  partem  corripuerat,  modo  collum,  modo 
partem,  ubi  placenta  erat  affixa.  Nonnunquam  puris  de- 
positiones vel  sub  peritonaeo,  vel  inter  substantiae  uteri 
propriae  fibras  aderant. 

Secundum  Tonelle,  qui  Parisiis  multas  febres  puer- 
perales observavit,  haec  quidem  species  morbi  duas 
ostendit  formas,  emollitionem  (1)  quidem  uteri  sensu 

v 

(l)  Tonelle'  anno  11121)  ducentas  et  viginti  duas  febres  imerjie- 

strictiore  ac  putrescentiam.  In  emollitione,  ubi  tantum 
interna  uteri  superficies  affecta  erat,  maculae  irregulares, 
superficiales,  rubrae  vel  fuscae,  quodque  fere  punctum 
superficiei  tenebant,  marginem  non  finitum  formantes. 
Quae  emollitio  superficialis  fere  semper  conjuncta  erat 
cum  mutatione  aliqua  structurae,  cum  peritonitide  vel 
phlebitide.  In  putrescentia  emollitio  in  uteri  substantiam 
alte  penetravit,  interdum  uterum  omnino  occupavit,  ubi 
corpus  et  collum  uteri  ne  digitis  quidem  prehendi  pote- 
rat. Etiam  putrescentia  nonnunquam  cum  aliis  juncta 
erat  morbis;  plerumque  autem  majorem  effecit  molestiam, 
morboque  sine  exceptione  typhosum  indidit  characte- 
rem. 

In  quarta  febris  puerperalis  specie,  ubi  vasa  resor- 
bentia et  praecipue  venae  inflammatione  correptae  sunt, 
venarum  uteri  parietes  plerumque  crassiores  sunt  ac  fir- 
miores, et  superficies  venarum  interna  nonnunquam  lym- 
pha, sub  fistulae  forma,  obducitur.  Depositiones  quoque 
lymphae  coagulatae  et  sanguinis  fibrinae  pure  mixtae  in 
cavis  venarum,  his  quidem  rebus  plane  se  conglutinan- 
tibus, saepissime  formantur.  Coerceri  quidem  potest 
inflammatio  in  uteri  venis;  haud  raro  autem  ad  telam 
propagatur  musculosam  vicinam,  quam  atro -rubram  red- 
dit ac  mollissimam.  Praeterea  secretum  illud  puriforme 


rales  letliales  observavit,  quarum  quadraginta  novem  substantiam 
muscularem  uteri  emollitam  ostenderunt. 

vel  lymphaticum,  inflammatione  provocatum,  ut  suspicari 
licet,  ex  uteri  venis  in  spermaticas,  hypogastricas  atque 
ita  in  venam  cavam  inferiorem  transit,  unde  in  totum 
dispertitur  corpus.  Quae  quidem  suspicio  eo  quoque 
probatur,  quod  in  omnibus  fere  aliis  organis  affectio  se- 
cundaria in  inflammatione  et  suppuratione  uteri  venarum 
est  observata;  in  superficie  enim  piae  matris  lympha  in- 
venitur exsudata,  vel  in  ventriculis  serum;  partes  cerebri 
substantiae  emollitae  ac  deletae  erant,  vel  puris  in  cere- 
bri substantiam  effusio  aderat.  Pari  modo  aut  pleura 
antea  sana  repentina  ac  delente  affecta  est  inflammatione’ 
aut  pulmones  ad  hepatisationem  vel  ad  suppurationem 
sunt  redacti.  Unius  puerperae  pleura  suppuratione  erat 
deleta,  latusque  pectoris  dextrum  aere  extensum.  Ven- 
triculi quoque  tunicam  mucosam  in  materiem  medullarem 
mutatam  et  lienis  substantiam  emollitam  ac  degeneratam 
medici  viderunt.  - Sic  quoque  oculi,  inflammatione  delente 
correpti,  jam  plurcs  ante  mortem  dies  ad  videndum  non 
erant  apti.  Permultae  autem  puris  effusiones  etiam  in 
tela  cellulosa,  in  vicinitate  articulationum  majorum,  inter 
extremitatum  formantur  musculos,  ubi  pus  intra  ligamenta 
capsularia  reperitur. 

Secundum  Tonelle  abscessuum  profundorum  tegu- 
menta post  phlebitidem  uterinam  semper  colorem  habent 
violaceum,  vel  speciem  tensam  ac  splendentem.  Inflam- 
mationem nec  certis  terminari  limitibus,  nec  circumscri- 
ptum formare  abscessum,  sed  pus  magis  dilatatum  inter 

vicinas  evanescere  partes,  idem  contendit  auctor.  Prae- 
terea musculorum  fibras  per  puris  in  iis  depositionem 
griseas  fieri,  ac  saepe  pus  in  parvis  inter  musculos  ab- 
scessibus inveniri,  quo  fibrae  eorum  in  specie  non  mu- 
tentur, Tonelle  affirmat. 


PROGNOSIS. 

Febris  puerperalis  inter  morbos  gravissimos  ac  pe- 
riculosissimos numeranda  est.  Etiam  in  gradu  ejus  mi- 
nus vehemente  natura  per  se  plerumque  infelicem  addu- 
cit exitum,  auxilio  maturo  et  apto  depellendum ; quam  oh 
rem  febris  puerperalis  nunquam  sibi  ipsi  committenda 
est. 

Secundum  Hu uterum  major  aegrotarum  pars  dimi- 
dia moritur. 

Ad  malam  vergit  prognosis,  si  morbus  initio  non 
cognoscitur  aut  negligitur,  vel  si  jam  ante  partum  oritur, 
aut  paulo  post.  Praeterea  malum  est  omen,  si  morbus 
vehemens  est,  cum  phlebitide  uterina  conjunctus,  si  de- 
biles invadit  mulieres,  si  dolores  vehementes,  urentes  in 
alvo  adsunt,  anxietas  et  inquies  magna,  meteorismus  ma- 
gnus, vomitus  vehemens,  dyspnoea,  dolores  capitis  ini- 
micissimi, deliria  vel  sopor,  pulsus  parvus,  frequentissi- 
inus,  extremitates  frigidae,  et  quae  sunt  alia  id  genus 

symptomata.  Arachnitide,  pleuritide,  pneumonia,  pericar- 
ditide accedente,  multo  majus  fit  periculum. 

Ad  bonam  vergit  prognosis,  quando  diarrhoea  est 
modica,  lingua  mollis  et  humida,  meteorismus  exiguus; 
quando  dolores  remittunt,  pulsus  redit  magis  quietus, 
fortior  ac  plenior;  quando  cutis  calida  fit  ac  mollis,  lo- 
chia  antea  suppressa  lactisque  secretio  reveniunt;  quando 
aegrota  urinam  mittit  lacteam  et  quiete  dormit. 


THERAPIA. 


Tres  exstant  indicationes,  quibus  medicus  satisfacere 
debet. 

Prima  indicatio  est  causalis.  Quae  quidem  pro- 
phylactica  est,  ubi  morbus  sponte  formatur.  Omnia 
enim  hid  in  eo  ponenda  sunt,  ut  secretiones  inter  gravi- 
ditatem et  post  partum  sint  apertae;  quam  ob  rem  gra- 
vidae ambulare,  nec  ventriculum  immodice  implere  de- 
bent. Obstructio  alvi  diaeta  aperiente,  elysmatibus  et 
eccoproticis  tollenda  est.  Secundinae  neque  incautius 
solvendae,  neque  post  solutionem  nimis  longe  in  utero 
sunt  relinquendae.  Accumulatio  faecum  in  intestinis  post 
partum  eccoproticis,  e.  g.  oleo  ricini,  tamarindis,  cremore 
tartari,  sale  Anglico,  sale  mirabili  Glauberi  removenda 
est.  Animi  affectiones  cujusvis  generis  a gravidis  et 


24 


puerperis  arcendae  sunt.  Praeterea  puerperae  nec  nimis 
calide,  nec  nimis  frigide  cubent  uecesse  est;  fasciae  circa 
alvum  non  nimis  arcte  alligandae  sunt,  et  in  universum 
omnia  evitanda,  quae  lochiorum  vel  lactis  secretionem 
perturbare  possint. 

Morbus  autem  semel  exortus  quominus  ad  conta- 
gium transeat,  impediendum  et,  si  jam  transiit  ad  conta- 
gium, hoc  delendum  ejusque  in  infecta  puerpera  evolutio 
retardanda  est.  Aeris  purificatione,  calcaria  chlorinica 
adhibita,  imprimis  autem  aegrotarum  a sanis  separatione, 
secundum  Schocnlein  contagii  eruptio  prohibetur.  Sin 
vero  jamjam  evolutum  est  contagium,  aegrotae  nondum 
infectae  statim  domum  illam  relinquant,  infectae  in  ea  re- 
maneant necesse  est.  Domus  praesidiis  est  claudenda, 
uti  in  peste;  omne  hujus  domus  lignum  comburendum; 
parietes  calcariae  chlorinicae  solutione  lavandi.  Quod 
attinet  ad  contagium  in  corpus  illatum,  primis  viginti 
quattuor  horis,  ubi  symptomata  tunicae  mucosae  et  sy- 
stematis nervorum  apparent,  medici  est  contagium  delere; 
quem  ad  finem  emeticum  ex  ipecacuanha  et  tartaro  stib. 
paratum  datur,  attamen  parvis  dosibus,  ita  ut  vomitui 
nausea  antecedat. 

v / 

Altera  indicatio  est  morbi. 

De  curatione  diversas  esse  medicorum  sententias,  in 
initio  hujus  scripti  jam  meminimus,  etenim  alii  irritativam, 
alii  antiphlogisticam  adhibent  methodum.  Respiciendus 

autem  est  in  curatione  hujus  morbi  febris  character,  qui 
quidem  modo  hanc,  modo  illam  postulat  methodum. 

a.  In  febri  puerperali  er  ethica  praecipue  affe- 
ctionis topicae  et  magnae  ad  exsudatum  inclinationis  ra- 
tio est  habenda.  Detractiones  sanguinis  universales  apud 
robustas  tantum  mulieres  admittendae  sunt,  topicae  autem 
hirudinibus  medicinalibus  non  omittendae ; praeterea  fo- 
mentationibus et  unguento  cinereo  utendum  ac  praecipue, 
ut  secretiones  sint  apertae,  curandum  est.  Quam  ob  rem 
diaphoresis  balneis  tepidis,  interne  liquore  ammon.  acet., 
diuresis  digitali,  secretio  alvi  calomelane  vel  oleo  ricini, 
secretio  lactis  eo  provocanda  est,  ut  mater  ipsa  infanti 
mammam  praebeat,  vel  si  secretio  nimis  retardatur,  cu- 
curbitulis siccis  pectori  impositis;  secretio  lochiorum  ca- 
lidis vaporibus,  injectionibus  irritantibus  in  vaginam  ad- 
juvatur. Diaeta  sit  antiphlogistica,  potus  tepidus.  — 
Ad  hunc  erethicum  febris  characterem  reliquae  febres 
sunt  reducendae. 

b.  Febris  puerperalis  inflammatoria  antiphlogo- 
sin  postulat  severam,  praesertim  venaesectionera  et  hiru- 
dines medicinales  alvo  applicandas,  calomelanos  doses 
magnas.  Ceterum,  uti  in  prima  forma,  est  agendum. 

c.  In  febri  puerperali  gastrica,  si  turgescentia 
ad  superiora  adest,  emetico  est  utendum,  venaesectione 
praemissa;  postea  eccoprotica  porrigenda  sunt.  Quod 
attinet  ad  emetica,  a multis  medicis  in  febri  puerperali 
sine  exceptione  adhibita  sunt.  Wi Ilis,  White,  DouI- 

cet  specificum  habebant  emeticum  in  febri  puerperali. 
Doulcet  autem  secundum  Alpho ns e 1 e Ro i emeticum 
morbo  finito  dedisse  fertur.  Etiam  Hufeland,  Osian- 
der  et  Desormeaux  emeticis  utebantur.  Desor- 
m e au  x primum  sub  finem  anni  MDCCCXXVIII.  ma- 
xima cum  utilitate  ea  adhibuit.  Anno  sequente  emetica 
rursus  administrata  plerumque  ad  irritum  ceciderunt; 
nunquam  tamen  dolores  augebant.  In  novo  periculo 
optimum  habebant  eventum.  At  monendum  est,  in  his 
casibus  prosperis  praeterea  quadraginta  hirudines  medicina- 
les ac  cataplasmata  tepida  adhibita,  et  ipecacuanha  sudo- 
res copiosos  esse  effectos,  vel  faeces  copiosas,  biliosas. 

d.  Forma  febris  puerperalis  torpida  secundum 
Schoenlein  vel  per  se,  stadio  irritationis  praecedente, 
vel  ex  alia  forma  oritur,  stadio  intrante  nervoso.  In  hac 
secunda  forma  remedia  mitigantia,  sedantia  sunt  impen- 
denda, velut  hirudines  medicinales,  cutis  frictiones  et  fo- 
mentationes. In  alvi  obstructione  decoctum  tamarindo- 
rum  et  clysmata  aperientia  locum  teneant  necesse  est.  Si 
cutis  est  sicca,  balneis  tepidis;  si  sudoribus  tenacibus  spe- 
cifice olentibus  est  obtecta,  eccoproticis,  acidis,  digitali 
utendum  est. 

Tertia  indicatio  est  exituum,  prae  ceteris  exsuda- 
tionis.  Nova  in  exsudatione  secretio  provocanda  est,  ut 
illius  formatio  impediatur  et,  si  adest,  minuatur.  Quem 
ad  finem  assequendum  praecipue  calomelane,  interdum 
etiam  oleo  terebinthinae  uti  debemus.  Haec  autem  re- 

media  secundum  Schoenlein  rejicienda  sunt,  si  orga- 
num, cujus  secretio  remediis  illis  adjuvatur,  jam  ultra 
modum  secernit. 

Oleum  therebinth.  a Brenan  commendabatur,  qui  fe- 
brem puerperalem  anno  MDCCCXII.  in  domo  obstetri- 
cia Dublinensi  maxima  cum  vi  exstitisse  multasque  puer- 
peras exstinxisse  refert.  Sed  casus  illos  a Brenan  alla- 
tos diligenter  perscrutantes,  ne  in  uno  quidem  argumen- 
tum certum  de  bono  olei  tereb.  effectu  in  febri  puerpe- 
rali reperimus.  — Josephus  Clark  e haec  fere  de 
hoc  remedio  ait:  multa  sunt  instituta  pericula  cum  oleo 
tereb.  rectif. , dosibus  sex  vel  octo  drachmarum,  modo 
cum  oleo  ricini.  Primae  doses,  aegrotis  plerumque  gra- 
tae, dolorem  mitigare  videbantur;  doses  autem  saepius 
repetitae  taedio  iis  erant,  et  nonnullae  aegrotae  se  mori 
malle,  quam  rursus  hoc  remedium  sumere  affirmarunt. 
Cujus  remedii  effectus  ita  explicandus  est,  ut  processum 
inflammatorium  revulsive  a peritonaei  superficie  ad  se- 
cernentem tunicae  intestini  mucosae  superficiem  transfe- 
rat, et  materiarum  nocentium,  quae  in  faecibus  foetidis  et 
biliosis  sub  lymphae  plasticae  forma  continentur,  evacua- 
tionem efficiat.  Quum  vero  cafomelane  ad  eundem  effe- 
ctum  melius  ac  tutius  pervenire  possimus,  oleum  tereb. 
nunc  tantum  adhibetur,  si  morbus  ad  typhosam  vergit 
formam,  si  affectio  peritonaei  inflammatoria  in  gangrae- 
nam transit;  ergo  sub  conditionibus  similibus,  atque  in 
typho  abdominali. 

Quod  attinet  ad  calomelanem,  specificam  et  singula- 
rem habet  vim  in  vasa  resorbentia,  secretiones  in  inte- 
stinis serosas  adjuvans,  inclinationem  succorum  praeva- 
lentem ad  exsudationem  et  effusionem  serosam  coercens. 
Dosis  ejus  atque  ratio,  qua  adhibetur,  differunt;  plerum- 
que majoribus  dosibus  quam  alias  porrigitur.  Optima 
est  conjunctio  cum  opio  et  cum  digitali.  Secundum  Lee 
plus  quam  quinquaginta  calomelanos  grana  magna  cum 
utilitate  porrigebantur.  Rarissime  tantum  salivatio  exorta 
est.  Nunquam  Lee  his  magnis  hydrargyri  dosibus  de- 
bilitatem, alvum  tympaniticam,  vomitum,  magnam  ventri- 
culi irritationem  exoriri  vidit.  — Post  secundam  calo- 
melanos dosin  saepe  clysma  laxativum,  vel  potionem  ex 
senna  et  sale  quodam  Lee  adhibuit. 

Praeterea  infrictiones  unguenti  mercurialis  cum  cam- 
phora  et  opio  in  alvum  indicatae  sunt. 

Abscessus  in  ventre  vel  in  regione  inguinali  exortus 
cataplasmatibus  tepidis  ex  cicuta  et  hyoscyamo  maturan- 
dus, deinde,  fluctuatione  perspicua,  aperiendus  est. 

Interne  apud  tales  puerperas  acidum  sulph.  dilut., 
china,  aqua  Sei  tenuia  cum  lacte  adhibeantur  necesse  est, 
ut  febris  frangatur  hectica. 


VITA. 

Ego,  Joannes  Henricus  Guilelraus  Thiel- 
bein,  confessioni  evangelicae  addictus,  Gardelegiae,  op- 
pido in  Palaeoinarchia  sito,  natus  sum  die  quarto  No- 
vembr.  anni  duodevicesimi,  patre  Henrico  Thielbein, 
cancellariae  inspectore,  matre  Dorothea  e gente  Schon- 
dube,  quos  parentes  morte  jam  abreptos  valde  lugeo. 

Primis  litterarum  elementis  Gardelegiae  imbutus, 
anno  MDCCCXXXIII  in  gymnasium  Stendaliense,  sub 
auspiciis  directoris  clarissimi  Haake  florens,  me  contuli. 
Quod  quidem  gymnasium  per  annos  sex  et  dimidium  fre- 
quentavi. Anno  MDCCCXXXIX  tempore  autumnali, 
maturitatis  testimonio  instructus,  almam  universitatem  pe- 
tii Halensem,  ubi  ab  111.  Pernice,  t.  t.  prorectore  ma- 


gnifico,  die  XXX.  m.  Octobris  inter  cives  receptus  acade- 
inicos,  his  interfui  scholis: 

' i / 

' . - / 

De  logice  et  psychologia  111.  Erdmann;  de  bota- 
nice  111.  de  Schlechtendal;  de  rebus  physicis  111. 
Kaemtz;  de  chemia  Exp.  Steinberg;  de  zoologia 
111.  Burmeisterj  de  mineralogia  111.  Germar;  de 

anatomia,  nec  non  de  arte  cadavera  rite  dissecandi  et 
de  physiologia  111.  d 'Alton;  de  pharmacologia  III. 
Friedlander;  de  pathologia  et  therapia,  tam  generali 
quam  speciali  111.  Krukcnbergj  de  chirurgia,  de  ossi- 
bus fractis  et  luxatis,  de  rebus  ophthalmiatricis  111.  Bla- 
sius;  de  arte  formulas  rite  concinnandi,  de  medicina 
forensi  et  politia  medica  111.  Krahmer. 

Tres  per  annos  Halae  versatus  tempore  auctumnali 
anni  MDCCGXLII  in  hanc  almam  universitatem  Bero- 
linensem  me  contuli,  ubi  ab  111.  de  Rauiner,  t.  t.  rec- 
tore magnifico,  inter  cives  academicos  receptus,  hos  au- 
divi viros  disserentes:  Cei.  Kluge  de  arte  obstetricia; 

Cei.  Romberg  de  propaedeutice  diagnostica. 

/ 

Scholis  clinicis  medicis,  chirurgicis  et  obstetriciis 
interfui  Illustrissimorum  et  Celeberrimorum  virorum  Wolff, 
Juengken,  Blasius,  Kluge. 


Quibus  viris  omnibus,  optime  de  me  meritis,  maxi- 
mas ago  semperque  habebo  gratias. 

* 

Jam  vero  tentaminibus,  et  philosophico  et  medico, 
nec  non  examine  rigoroso  rite  absolutis,  spero  fore,  ut, 
dissertatione  thesibusque  publice  defensis,  summi  in  utra- 
que medicina  honores  in  me  conferantur. 


' 

* .V 

T H E S E S. 

> ■ .0- 

1.  Trepanatio  minus  periculosa  est,  quam  morbi,  quibus 
mederi  studet. 

2.  Omne  remedium  est  specificum. 

3.  In  morbis  syphiliticis  mercurius  curationi  antiphlogi- 
sticae  praestat. 

4.  Mortis  certum  signum  non  est,  nisi  putredo. 


